**2020. gada Vaiņodes novada sporta svētki**

**Mērķi un uzdevumi:**

1. Mudināt Vaiņodes novada iedzīvotājus aktīvi atpūsties.
2. Noskaidrot Vaiņodes novada spēcīgākās komandas.
3. Veicināt novada iedzīvotāju saliedētību.

**Laiks un vieta:**

1. 2020. gada 15. augustā plkst. 10:00 Vaiņodes vidusskolas stadionā

**Dalībnieki:**

1. Sacensībās piedalās visi sportot gribētāji, kuri var startēt individuāli, vai veidot komandas. Komandas var veidot klubi un biedrības, pārvaldes, darba vietu kolektīvi, mācību iestādes, interešu un draugu grupas.
2. Komandā līdz 10 cilvēkiem.

**Organizatori**:

1. Vaiņodes novada pašvaldība

**Programma:**

1. 14. augustā plkst. 18.30 Vībiņu parkā – Pludmales volejbols (2 dal.) (komandu ieskaitē)
2. 14.augustā plkst. 18:30 Vaiņodes vidusskolas stadionā – Pludmales futbols (3+1) (komandu ieskaitē)

18. augusts

plkst. 10:00 – atklāšana Vaiņodes vidusskolas stadionā.

1. Strītbols (2+1)
2. Pludmales handbols (2+2)
3. Šautriņu mešana ( 2+2)
4. Ātrās ripas (2+2)
5. Frīsbijs (2+3)
6. Stafete 1(3+2)
7. Stafete 2 (4+3)
8. Stafete 3 (3+2)
9. Stafete 4 (2+2)

*Individuālie sporta disciplīnas:*

No plkst.12:00 :

1. Šautriņu mešana
2. Ātrās ripas

**Pieteikšanās:**

Lielo komandu pieteikšanās līdz 12. augustam plkst. 24:00 elektroniski (metodikis@vainode.lv) vai pa telefonu (+371 22014226), pie Vaiņodes novada sporta metodiķa Aināra Pāvila. Rakstisku komandas pieteikumu iesniegt ar komandas sastāvu un parakstiem līdz 15. augusta plkst. 10:00. Tie dalībnieki, kas vēlas kādā no sporta disciplīnām pieteikties, bet nav lielo komandu sastāvā, komandu piesaka pirms katras disciplīnas sacensību dienā. No lielās komandas disciplīnās drīkst piedalīties vairākas komandas, bet ar citu nosaukumu(neiet kopvērtējumā). Dalībnieks sporta disciplīnā piedalās tikai vienā komandā.

**Sacensību veidu apraksts:**

1. *Strītbols* –.Notiek pēc strītbola noteikumiem. Vienlaicīgi laukumā drīkst atrasties 3 vienas komandas spēlētāji, no kuriem vismaz viena ir sieviete. Vienai sievietei visu laiku jāatrodas uz laukuma. Maiņas drīkst izdarīt spēles gaitā jebkurā brīdī noejot spēlētājam, kurš spēlē nost no laukuma, un uznākot komandas biedram uz laukuma. Viena spēles ilgums ir 5 minūtes.Spēli tiesā viens tiesnesis, kura lēmums nav apstrīdams. Punktus pēc iemestiem groziem skaita 2;1 punkti, bet sievietēm skaita 4;2. Ja tiek iemest grozs ar sodu bumba paliek uzbrūkošajai komandai. Izspēles sistēma atkarīga no pieteiktā komandu skaita
2. *Pludmales volejbols* – sacensības notiek pēc pludmales volejbola noteikumiem. Vienā komandā 2 spēlētāji. Ja komandā ir sieviete, tad tās gūtie punkti uzbrukumā tiek skaitīti pa 2 punktiem (ja sieviete ir pieskarusies pēdējā pirms bumba lido pāri tīklam. Bloks neskaitās). Turnīra laikā spēlētāji netiek nomainīti. Visu turnīru aizvada viens pāris. Spēles ilgums (punktu skaits) atkarīgs no pieteikto komandu daudzuma. Izspēles sistēma atkarīga no komandu pieteiktā skaita.
3. *frīsbijs* – Frīsbijs tiek spēlēts pēc noteikumiem, ka ar šķīvi nedrīkst skriet. Nokrītot šķīvim pie zemes, šķīvis tiek atdots pretinieku komandai, ja tavas komandas spēlētājs tam pieskaras pēdējais. Šķīvis nav jāpiezemē noteiktā laukumā, bet gan jāiemet vārtos. Viens puslaika ilgums 5 minūtes.
4. *Pludmales futbols* – notiek pēc visiem futbola noteikumiem, tikai atšķirība ir, tā ka spēle notiek smiltīs. Spēles laiks atkarīgs no komandu skaita bez ne ilgāk ka 7 minūtes viens puslaiks. Spēle beidzas ja spēles laikā komandā vārtu starpība sasniedz 5 vārtus.
5. *Pludmales handbols*–Spēle notiek pēc pludmales handbola noteikumiem. Ja bumba vienkārši tiek, iemesta vārtos komandai, pienākas 1 punkts, ja komandas dalībnieks “uztaisa kādu triku”, piemēram, gaisā apgriežas ap savu asi 360 grādus un iemet bumbu pretinieku vārtos, tad tiek piešķirti 2 punkti. Ja kādas neskaidrības, tad pirms turnīra tiks parādīti paraugdemonstrējumi. Un viss neskaidrai tiks paskaidrots. Uzvar tā komanda, kura iegūst visvairāk punktu. Ja vārtus gūst sieviete, tad skaitās 2 punkti. Spēles ilgums 5 min viens puslaiks.
6. *Šautriņu mešana* – katram dalībniekam 10 metieni. Katra dalībnieka rezultāts iet gan komandas, gan individuālajā rezultātā. Rezultāti netiek atklāti nevienam dalībniekam.
7. *Ātrās ripas* – ir galda spēle. Šajā spēlē uzdevums ir 1 min laikā izšaut pēc iespējas vairāk ripu cauri caurumam spēles vidusdaļā. Rezultāti netiek atklāti nevienam dalībniekam. Katra dalībnieka rezultāts iet gan komandas, gan individuālajā rezultātā.
8. *Stafete 1* – Šī stafete mazliet atsauks atmiņā bērnību. Uzdevums vienam komandas dalībnieka veikt 100 m ar “koka ķekatām” un nodot tālāk nākamajam komandas dalībniekam, kurš veic distanci atpakaļ un nodod nākamajam. Uzvar komanda ar labāko laiku. Laiks netiek teikts komandām. JA KOMANDA TIEK PIEĶERTA NEGODĪGĀ RĪCĪBĀ KĀDĀ NO ETAPIEM, KOMANDAI AUTOMĀTISKI TIEK PIEŠĶIRTA PĒDĒJĀ VIETA.
9. *Stafete 2* – Septiņi komandas dalībnieki apsēžas viens aiz otra. Pirmajam dalībniekam priekšā novietots liels ūdens trauks ar pilns ar ūdeni, bet pēdējam tiek novietots aiz muguras tukšs trauks. Katram dalībniekam tiek izdalīti mazāki trauki. Pirmais dalībnieks iesmeļ ūdeni no lielā trauka un lej nākamajam dalībniekam traukā pāri savai galvai neskatoties. Skatīties drīkst tikai pēdējais dalībnieks lejot tukšajā traukā aiz viņa. Uzvar komanda, kura īsākā laikā piepilda tukšo spaini. Laiks komandām netiek pateikts. JA KOMANDA TIEK PIEĶERTA NEGODĪGĀ RĪCĪBĀ KĀDĀ NO ETAPIEM, KOMANDAI AUTOMĀTISKI TIEK PIEŠĶIRTA PĒDĒJĀ VIETA.
10. *Stafete 3* – sadalīta vairākos etapos. Pirmais etaps –komanda sadevusies rokās taisnā līnijā. Komandas uzdevums vingrošanas riņķi nogādāt no pirmā dalībnieka līdz pēdējam. Komanda nedrīkst atlaist rokas dodot riņķi, un pirmais un pēdējais dalībnieks nedrīkst palīdzēt ar brīvo roku. Tālāk komanda dodas uz nākamo etapu – kur būs novilktas virves kā zirnekļu tīkls. Komandām uzdevums izlīst cauri vai pārcelt pāri visus komandas dalībniekus nepieskaroties virvēm. Jo tīkls tuvāk zemei, jo grūtāk izlīst. Pieskaroties virvei 5 sekunžu sods, par katru pieskārienu. Ja dalībnieks ilgstoši turas pie virves, tad par katru sekundi 5 sekunžu sods. Kad visi komandas dalībnieki ir tikuši cauri tīklam, komandas dodas uz trešo etapu – Kur komandai jātiek no A – B punktam atrodoties uz nelielas virsmas. Ja kāds dalībnieks pieskaras zemei vai nokrīt no virsmas tiek piešķirts 5 sekunžu sods par katru reizi. Kad visa komanda tikusi līdz punktam B, tad viņi dodas tālāk uz basketbola laukumu, kur katram komandas dalībniekam uzdevums iemest vienu soda metienu. Ja visi dalībnieki iemetuši soda metienu, tad dodas uz finiša līniju pie vingrošanas riņķiem. Uzvar komanda ar labāko laiku. JA KOMANDA TIEK PIEĶERTA NEGODĪGĀ RĪCĪBĀ KĀDĀ NO ETAPIEM, KOMANDAI AUTOMĀTISKI TIEK PIEŠĶIRTA PĒDĒJĀ VIETA. Komandām netiek pateikts laiks.
11. *Stafete 4* – Spēka stafete. Pievilkšanās vīriešiem augštvērienā, sievietēm apakštvērienā. Limits 60 sekundes vai ja pieskaras zemei. Atspiešanās. Rokām jāsaliecas vismaz līdz 90 grādu leņķim. Limits 60 sekundes vai ja ceļi pieskaras zemei. Prese. Taisot presi rokas aiz galvas un ar elkoņiem jāpieskaras pie ceļiem. Lāpstiņām jāpieskaras pie zemes. Pietupieni. Pietupiens vismaz līdz 90 grādu leņķi. 60 sekundes. Tiesnesis rezultātu skaita pie sevis, ja vingrinājumā ir kļūda tiesnesis to nesaka, vienkārši to reizi neieskaita. Rezultāti netiek nevienam atklāti. Uzvar komanda ar mazāko punktu skaitu, piemēram, ja komanda pielvikšanās iegūst 1 vietu, tad komanda saņem 1 punktu, ja tupšanās 3.vieta tad 3 punkti. Beigās šos punktus summē kopā.

**Uzvarētāja noteikšana:**

Pēc katras disciplīnas attiecīgi ieņemtajai vietai komanda saņem punktu skaitu no 12 punktiem līdz 1 punktam. :

1. 1. vieta – 12 punkti
2. 2.vieta – 10 punkti
3. 3.vieta – 8 punkti
4. 4.vieta – 7 punkti
5. 5. vieta – 6 punkti
6. 6. vieta – 5 punkti
7. 7.vieta – 4 punkti
8. 8. vieta – 3 punkti
9. 9. vieta – 2 punkti
10. 10.vieta un zemāk – 1 punkts.

Kopvērtējumā uzvar tā komanda, kura saņēmusi vislielāko punktu skaitu. Tiek vērtēti labākās 8 komandas disciplīnas. Vienādu punktu skaita gadījumā, tiek pieskaitīts nākamais labākais rezultāts (devītā disciplīna).

Kopvērtējuma tabula nebūs pieejama visas dienas garumā. Kopvērtējuma rezultāti tiks paziņoti plkst.19:30

**Apbalvošana:**

 Kopvērtējumā komandas, kuras ieņēmušas pirmās trīs vietas tiek apbalvotas ar

Kausu, medaļām un suvenīriem, kurus nodrošina Vaiņodes novada pašvaldības. Atsevišķu sporta disciplīnu uzvarētāji (vai pirmo trīs vietu ieguvēji) tiek apbalvoti ar balvām no Atbalstītājiem.

KATRS SPORTA SVĒTKU DALĪBNIEKS ATBILD PAR SAVU VESELĪBAS STĀVOKLI PATS.

**Personas datu apstrāde**

Vaiņodes novada pašvaldība veic personas datu apstrādi sacensību "2020. gada Vaiņodes novada sporta svētki" (turpmāk - sacensības) ietvaros.

Vaiņodes novada pašvaldības organizēto sacensību ietvaros veiktās personas datu apstrādes tiesiskais pamats ir Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

Vaiņodes novada pašvaldība, lai īstenotu likumā „Par pašvaldībām” 15.panta pirmās daļas 6.punkta noteikto - veicināt iedzīvotāju veselīgu dzīvesveidu un sportu – organizējot sacensības - vāc, uzkrāj un apkopo sacensību dalībnieku personas datus (vārds, uzvārds, kontaktinformācija, noteiktos gadījumos arī video un foto attēls u.c.), kuri piedalās pašvaldības finansētajos pasākumos (sacensības), lai nodrošinātu caurskatāmību, par to, ka pašvaldības finanšu līdzekļus kultūrai, atpūtas un sporta pasākumiem izmanto ekonomiski un efektīvi[[1]](#footnote-1).

Privātuma atruna nosaka to, kā Vaiņodes novada pašvaldība apstrādā personas datus sacensību ietvaros.

Personas datu apstrādes pārzinis ir Vaiņodes novada pašvaldība, reģistrācijas Nr. 90000059071, juridiskā adrese: Raiņa iela 23a, Vaiņode, Vaiņodes nov., LV-3435, t**ālrunis 63464954, e-pasts:** dome@vainode.lv**.**

**Saziņai ar Vaiņodes novada pašvaldības** **personas datu aizsardzības speciālistu, lūgums rakstīt uz** dati@vainode.lv **.**

Saziņai ar Vaiņodes novada sporta metodiķi Aināru Pāvilu, lūgums zvanīt uz 22014226 vai rakstīt uz metodikis@vainode.lv .

• Sacensību dalībnieku personas datu apstrādes mērķis ir sacensību norises nodrošināšana, godalgoto vietu paziņošanai un apbalvošanai, sacensību publicitātes nodrošināšana, kā arī atskaišu sniegšana par sacensību norisi.

• Piesakoties dalībai sacensībās, sacensību dalībnieks un/vai dalībnieka likumiskie pārstāvji apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, dalībnieka vārds, uzvārds, vecums un sacensību laikā iegūtie videoieraksti un fotogrāfijas var tikt izmantoti nolikumā noteikto mērķu sasniegšanai, tai skaitā publicēti Vaiņodes novada domes sociālajā tīklošanas vietnē *Facebook*, tīmekļvietnē [www.vainode.lv](http://www.vainode.lv) .

• Personas datu saņēmēji vai saņēmēju kategorijas – sociālās tīklošanas vietnes *Facebook* lietotāji un tīmekļvietnes [www.vainode.lv](http://www.vainode.lv) apmeklētāji.

• Datu glabāšanas laiks - personas dati tiks glabāti 2 (divus) gadus pēc sacensību kopvērtējumu paziņošanas.

• Sacensību dalībniekiem un/vai dalībnieku likumiskiem pārstāvjiem ir tiesības iebilst vārda, uzvārda videoierakstu un/vai fotogrāfiju publicēšanai, vai iebilst atsevišķiem apstrādes veidiem, informējot par to Vaiņodes novada sporta metodiķi Aināru Pāvilu, nosūtot savu lūgumu uz e-pasta adresi metodikis@vainode.lv , norādot sacensību “2020. gada Vaiņodes novada sporta svētki”– dalībnieka identificējošu informāciju (piemēram, fotografēšanas/videoieraksta laiku un izskatu raksturojošu informāciju).

• Sacensību dalībniekam un/vai dalībnieka likumiskajam pārstāvim ir tiesības pieprasīt savu/nepilngadīgās personas (bērna) norādīto personas datu apskati un to labošanu vai dzēšanu Vispārīgajā datu aizsardzības regulā noteiktajos gadījumos.

• Gadījumā, ja konkursa dalībnieks un/vai dalībnieka likumiskie pārstāvji uzskata, ka ir noticis personas datu aizsardzības pārkāpums, konkursa dalībnieks un/vai dalībnieka likumiskie pārstāvji ir tiesīgi vērsties ar pretenziju Datu valsts inspekcijā. Informācija pieejama <https://www.dvi.gov.lv/lv/funkcijas/kontaktinformacija/> .

• Vaiņodes novada pašvaldības privātuma politika pieejama: <http://www.vainode.lv/privatuma-politika/?fbclid=IwAR0vOVKB8I6bh8icUOLFZwA0t4Z7AsWipWpUbUzEIB_fr5xOuqARBKStoUQ>

Nolikumu sagatavoja

1. Likums „Par pašvaldībām” 12. un 15.pants. [↑](#footnote-ref-1)